২০১৫–১৬ বাংলাদেশ চ্যাম্পিয়নশিপ লিগ
২০১৫–১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মিনিস্টার ফ্রিজ বাংলাদেশ চ্যাম্পিয়নশিপ লিগ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর চতুর্থ মৌসুম। জটিলতার কারণে এই মৌসুম শুরু হয় ২৬ নভেম্বর, ২০১৫ তারিখে মোট আটটি দল এই মৌসুমে অংশ গ্রহণ করে। দলগুলি হচ্ছে- উত্তর বারিধারা স্পোর্টিং ক্লাব, অগ্রণী ব্যাংক লিমিটেড স্পোর্টস ক্লাব, আরামবাগ ক্রীড়া সংঘ, ভিক্টোরিয়া স্পোর্টিং ক্লাব, ওয়ারী ক্লাব, ফকিরেরপুল ইয়ংমেন্স ক্লাব, টি এন্ড টি ক্লাব, ও বাংলাদেশ পুলিশ এসি। মৌসুমের সকল খেলা তথা ৫৬টি ম্যাচ ঢাকা মহানগরীর দুটি ভেন্যুতে অনুষ্ঠিত হয়। উত্তর বারিধারা স্পোর্টিং ক্লাব এই মৌসুমের শিরোপা জয় করে অন্যদিকে ওয়ারী ক্লাব ঢাকা সিনিয়র ডিভিশন লিগে অবনমিত হয়।